മോട്ടറോള ജി4 , ജി4 പ്ലസ് എന്നീ ഫോണുകൾ ജൂൺ9ന് പുറത്തിറങ്ങും എന്ന് റിപ്പോർട്ട് . നേരത്തെ തന്നെ ഫോണിൻറെ പ്രത്യേകതകളും ചിത്രങ്ങളും ഓൺലൈനിൽ എത്തിയിരുന്നു . ഇതിന് പിന്നാലെയാണ് പുറത്തിറങ്ങുന്ന ദിവസയും വെളിപ്പെട്ടത് . 2014 മോട്ടറോളയെ ഗൂഗിളിൻറെ കൈയ്യിൽ നിന്നും ലെനോവ വാങ്ങിയിരുന്നു . ലെനോവ സിഇഒ യാങ്ങ് യുൻക്യൂങ്ങ് ആണ് ജി4 ജൂണിൽ എത്തുന്ന കാര്യം വ്യക്തമാക്കിയത് . മോട്ടോ ജി4 പ്ലസ് ഫിംഗർപ്രിൻറ് സെൻസറുമായാണ് രംഗത്ത് എത്തുക എന്നാണ് ഇപ്പോൾ ലീക്കായ ചിത്രങ്ങളിൽ നിന്നും ലഭിക്കുന്ന സൂചന . ഒപ്പം ജി4 ൻറെയും ജി4 പ്ലസിൻറെയും അടിസ്ഥാന ഡിസൈനിൽ ചില മാറ്റങ്ങൾ ഉണ്ടാകുമെന്നാണ് റിപ്പോർട്ടുകൾ സൂചിപ്പിക്കുന്നത് . ആക്ടീവ് ഡിസ്പ്ലേ ടെക്നോളജി അടക്കമുള്ള സാങ്കേതിക അപ്ഡേഷനുകൾ മോട്ടോ പ്രേമികൾ ജി4 ൽ പ്രതീക്ഷിക്കുന്നുണ്ട് .